Tõnu Kõrvits

Tõnu Kõrvits (sündinud 9. aprillil 1969 Tallinnas) on eesti helilooja ja orkestratsiooni õppejõud. Kõrvits õppis Tallinna 44. Keskkooli inglise keele eriklassis kuni 8. klassini. 1987. aastal lõpetas ta Tallinna Muusikakeskkooli Alo Põldmäe kompositsiooniklassi. 1994. aastal lõpetas ta Eesti Muusikaakadeemia professori Raimo Kangro kompositsiooniklassi. Aastatel 1994–1997 oli tema juhendaja Jaan Rääts Muusikaakadeemias. Ta on täiendanud end noorte heliloojate seminaridel ja kursustel Hilversumis (Holland, 1997), Gotlandil, Boswilis ja Gdanskis (Poola, 1998). 1994. aastast on ta Eesti Heliloojate Liidu liige. 2001. aastast töötab Eesti Muusika- ja Teatriakadeemia kompositsiooni ja orkestratsiooni õppejõuna. 2003/2004. aasta hooajal oli ta Eesti Riikliku Sümfooniaorkestri (ERSO) resideeriv helilooja. Aastaid on ta tegev olnud Klassikaraadios.[viide?] Tema teoseid on esitatud paljudel festivalidel. Näiteks "For You, the Messenger Of Night" (kahele viiulile, kontrabassile ja klavessiinile) oli tellimustöö 1999. aasta toimunud Lockenhausi festivalile. Veel on esitatud tema teoseid Kopenhaagenis (ArtGenda, 1996), Usedomis (Usedomer Musikfestival, 1999), Montréalis (World Saxophone Congress, 2000), Krasnojarskis (Eesti Kultuuri Festival, 2001), Saksamaal (Europamusicale, 2004), Gdanskis (Musica nos unit, 2004), Mänttäs (Mänttä Muusikafestival, 2005), Münsteris (Münsteri Rahvusvaheline kitarrifestival, 2006), Hongkongis/Macaus (World Music Days, 2007), Adelaide'is (Cellissimo, 2008), Siuntos (Lux Musicae, 2009), Caenis (Les Boreales, 2009). Tema teosed on esindanud Eestit ka UNESCO rahvusvahelisel heliloomingu rostrumil 1994. aastal Pariisis, kus kõlas Tõnu Kõrvitsa "Concerto Semplice", mis on kirjutatud kitarrile ja kammerorkestrile, ja 2003. aastal Viinis, kus kõlas "Armastuse märk", mis on kirjutatud sümfooniaorkestrile. 1998. aastal kõlas tema kujundusmuusika Lissabonis EXPO maailmanäituse Eesti paviljonis. Tõnu Kõrvits on tuntud ka levimuusika arranžeerija ja orkestreerijana, ta on kirjutanud muusikat ka nuku- ja joonisfilmidele. Tuntuim neist on Priit Tenderi "Vioola", mis on võitnud mitu rahvusvahelist auhinda. Muuhulgas on ta arranžeerinud Tõnis Mäe kontserditurnee "Jäljed" laulud, "Rujaleidja" kontserdi, 2002. aastal toimunud koolinoorte laulu- ja tantsupeol esiettekandele tulnud Andrew Lloyd Webberi laulu "Keegi pole üksi päikese all". Daniel Levi laulude "That You were Here" ja "Over the Moon" orkestriseaded on Tõnu Kõrvitsa loodud ja sisse mängitud Tallinna Kammerorkestri poolt. "That You were Here" salvestati Mustpeade majas aastal 2015 Risto Joosti dirigeerimisel. "Over the Moon" salvestus toimus ERRi 1. Stuudios aastal 2023. Tema muusikat on esitanud paljud muusikakollektiivid. Näiteks Frankfurdi Raadio Sümfooniaorkester, Macau Sümfooniaorkester, Põhjamaade Sümfooniaorkester, Krasnojarski Sümfooniaorkester, Bilkenti Sümfooniaorkester, Adelaide'i Sümfooniaorkester, Innsbrucki Tiroli Sümfooniaorkester, Ensemble de Basse-Normandie, Rootsi Raadio Koor, kitarristid Reinbert Evers ja Klaus Jäckle, Eesti Riiklik Sümfooniaorkester, Tallinna Kammerorkester, Nyyd Ensemble jt. Tõnu Kõrvitsa muusika on habras ja õrn, tulvil poeetilisi nägemusi. Tema muusikast võib leida romantilisi toone, mis on peened, kuid samuti tehniliselt päris mitmekesised. Tõnu Kõrvitsa helikeeles leidub väga rikkalikke harmoonia- ja tämbrivärve ning keerukaid tekstuure. Tema orkestriteoseid saab iseloomustada hea dramaturgiatunnetuse ja värvika orkestratsiooniga. Ta kirjutab muusikat nii sümfoonilistes kui ka kammeržanrites. "I.L.Y.B" kahele kitarrile (1991) "Süit kahele kitarrile" (1991) "Concerto semplice" kitarrile ja kammerorkestrile (1992) "A Long-Lasting Farewell / Pikk hüvastijätt" kitarrile ja klaverile (1993) "Inimesele, kelle silmis helkis Põhjanaela sära" kammerorkestrile, kahele klaverile ja löökpillidele (1993) "Sümfoonia" (1994) "Kitarrikontsert" (1994) "Kaks prelüüdi kitarrile" (1995) "3 psalmi" baritonile ja klaverile (1996) "Farewell letter" kahele klaverile (1996) "Rainbirdś home" instrumentaalansamblile (1996) "The Blue Gate" sümfooniaorkestrile (1996) "To my Spiritual Brither" kitarrile (1996) "Fantasy" kitarrile (1996) "Tšellokontsert" (1996) "Dome Music" flöödile, viiulile, tšellole ja klaverile (1997) "The Detached Bridge" saksofonikvartetile ja kammerorkestrile (1998) "Head ööd / Good Night" klaverile, viiulile ja tšellole (1998) "3 Shakespeare´i sonetti" häälele ja klaverile (1998) "Moon and Sea" häälele ja kitarrile (1998) "Rakovina /Merikarp" baritonile ja klaverile (1998, tekst O. Mandelstam) "The Assignation/Kohtumine" saksofonikvartetile (1999) "The Days of Glory" kammerorkestrile (1999) "For You, The Messenger of Night" kahele viiulile, kontrabassile ja klavessiinile (1999) "Halo" kolmele elektrikitarrile (1999) "Järelkuma" keelpillikvartetile ja klaverile (2000) "Allikas" altsaksofonile ja vibrafonile (2000) "Arabestkid" orelile (2001) "Müüt" sümfooniaorkestrile (2001) "Videviku laulud" tuubakvartetile (2001) "Kolm palvet, et särama panna oma nägu" meeskoorile ja ansamblile (2001, tekst Uku Masing) "Metsalill" oboele ja klaverile (2002) "Armastuse Märk" sümfooniaorkestrile (2002) "Laul Päikesele" lastekoorile (2002, tekst Ernst Enno) "Thulema laulud" flöödile ja klaverile (2002) "Kuusteist Eesti rahvalaulu" kellade ansamblile (2002) "Neli Eesti vaimulikku rahvaviisi" keelpillikvartetile (2002) "Hümn" klaverile (2003) "Solano" altflöödile, tšellole ja klaverile (2003) "Eldorado" sümfooniaorkestrile (2003) 2001 Heino Elleri nimeline muusikapreemia 2002 Noore kultuuritegelase preemia 2003 Eesti Muusika Päevade preemia ("Armastuse märk") 2004 Eesti Kultuurkapitali helikunsti sihtkapitali aastapreemia (2004. aasta heliloomingu eest) 2006 stipendium "Ela ja sära" 2007 Eesti Muusikanõukogu muusikapreemia (värvika panuse eest eesti orkestrimuusikasse) 2012 Eesti Vabariigi kultuuripreemia 2014 Eesti Kultuurkapitali helikunsti sihtkapitali aastapreemia (särav ja viljakas loominguline aasta) 2014 Eesti Muusika Päevade preemia ("Ballaad (Dolorese lauluvihikust)") 2016 Eesti Vabariigi kultuuripreemia ("Lageda laulud") 2016 Valgetähe III klassi teenetemärk 2018 Lepo Sumera nimeline heliloomingu preemia 2019 Eesti Kultuurkapitali helikunsti aastapreemia (erakordselt rikkaliku ja mitmekülgse loominguaastaga helilooja, kelle (uudis)teosed, sh teos „Sina oled valgus ja hommik″, kõlasid paljudes kontserdisaalides nii Eestis kui ka mujal maailmas) 2019 Tallinna teenetemärk "Kreegi vihik" 2013 Kaugest ametnikust koduseks presidendikandidaadiks. Kersti Kaljulaidi kiirmarss Eesti riiklike teenetemärkide kavaleride andmebaas presidendi kantselei kodulehel (president.ee). Eesti Muusika Infokeskus, Heliloojad, Tõnu Kõrvits Koolielu vana veeb, Heliloojad, Tõnu Kõrvits Klassikaraadio vana veeb, Biograafia, Tõnu Kõrvits